b'\n_START_ARTICLE_\nLisica in veverica\n_START_SECTION_\nObnova\n_START_PARAGRAPH_\nKnji\xc5\xbeevni prostor v basni Lisica in veverica gozd, kamor je postavljeno celotno knji\xc5\xbeevno dogajanje. Tu se sre\xc4\x8data glavni knji\xc5\xbeevni osebi, lisica in veverica. Ko veverica poskakuje po drevju, naleti na drevo, pod katerim domuje lisica. Ta sedi pred svojim brlogom in ko opazi veverico, jo prijazno pozdravi in se pri\xc4\x8dne pogovarjati. Vpra\xc5\xa1a jo, \xc4\x8de se ni\xc4\x8d ne boji, da bi pri\xc5\xa1el lovec in jo ustrelil, ko tako brezskrbno ska\xc4\x8de po drevju. Lisica pove veverici, da se je pravkar vrnila z lova in da je na poti sre\xc4\x8dala mo\xc5\xbea s pu\xc5\xa1ko in psom in ker se je zelo prestra\xc5\xa1ila, je pritekla domov. Veverico povabi k sebi v votlino, da bi jo tako ubranila pred lovcem. Nenadoma pa njun pogovor prekine lovec s psom, ki predstavlja edino stransko osebo v basni. Lisica se skrije v svojo luknjo, veverica pa se pritisne k deblu in skrita opazuje, kaj se bo zgodilo.Pes gre v lisi\xc4\x8din brlog in iz njega pri\xc5\xbeene lisico, ki jo nato lovec ustreli. Veverica se spet \xc4\x8duti varno in si misli:\xc2\xa0\xc2\xbbTu ima\xc5\xa1! Meni si kopala jamo, zdaj pa si sama padla vanjo.\xc2\xab\n_START_SECTION_\nLiki\n_START_PARAGRAPH_\nLiterarni lik poosebljene veverice: je vesela, posko\xc4\x8dna, razigrana, brezskrbna. Niti ne pomisli, da bi se ji lahko kaj pripetilo._NEWLINE_Literarni lik poosebljene lisice: je zvita, brez velikega napora bi rada pri\xc5\xa1la do plena. Sku\xc5\xa1a zvabiti veverico v svojo luknjo, nakar se izka\xc5\xbee, da je ta luknja zanjo usodna, ker je v njej lahek plen lovcu.\n_START_SECTION_\nMo\xc5\xa1ki-rojen plenilec\n_START_PARAGRAPH_\nV basni Lisica in veverica je lisica prikazana kot mo\xc5\xa1ki, ki bo ukanil naivno \xc5\xbeensko, veverica pa kot \xc5\xbeenska, ki zlahka nasede priliznjenemu mo\xc5\xa1kemu. Plenilci si \xc5\xbeelijo premo\xc4\x8di in nadvlade nad drugimi. Brez tega spoznanja se \xc5\xbeenska ne more varno pogajati v svojem lastnem gozdu. Razumeti plenilca pomeni postati zrela \xc5\xbeival, ki ni ranljiva zaradi naivnosti, neizku\xc5\xa1enosti ali lahkomiselnosti. Lisica je premeten zasledovalec, ki vzbudi zanimanje, vendar jo veverica hitro spregleda.\n_START_SECTION_\nNaivna \xc5\xbeenska kot lahek plen\n_START_PARAGRAPH_\nVeverica bi lahko poosebljala mlado \xc5\xbeensko, ki se da ukaniti. Mnoge \xc5\xbeenske nimajo osnovnega znanja o plenilcih. Skoraj vse enkrat v \xc5\xbeivljenju naletijo na mamljivo povabilo. Stvar njene vzgoje in intuicije pa je, kako se bo odzvala. Plenilec ji goljufivo obljublja varno zato\xc4\x8di\xc5\xa1\xc4\x8de, \xc4\x8deprav na\xc4\x8drtuje njen umor.\n_START_SECTION_\nKlju\xc4\x8d do vedenja\n_START_PARAGRAPH_\nKlju\xc4\x8d predstavlja dovoljenje za uvid v najgloblje, najtemnej\xc5\xa1e skrivnosti psihe. Naivno ali po\xc5\xa1kodovano \xc5\xbeensko je mo\xc4\x8d zvabiti z obljubami o udobju, veselem u\xc5\xbeivanju in najrazli\xc4\x8dnej\xc5\xa1ih u\xc5\xbeitkih. \xc5\xbdenska se mora dokazovati, jasno pokazati svojo odlo\xc4\x8dnost in se ne sme prepustiti vplivom.'